open-index/open-wikipedia-markdown huggingface dataset:
অন দ্য ফ্লোর

"**অন দ্য ফ্লোর**" হল মার্কিন গায়িকা জেনিফার লোপেজের সপ্তম স্টুডিও অ্যালবাম *লাভ?* (২০১১) এর জন্য রেকর্ড করা একটি গান। মার্কিন র‍্যাপার পিটবুলের সমন্বয়ে, এটি ৮ ফেব্রুয়ারি, ২০১১ তারিখে আইল্যান্ড রেকর্ডস দ্বারা অ্যালবামের প্রধান একক হিসেবে প্রকাশিত হয়েছিল। "অন দ্য ফ্লোর" গানটি লিখেছেন কিন্দা "কি" হামিদ, এজে জুনিয়র, টেডি স্কাই, বিলাল "দ্য শেফ" হাজ্জি, পিটবুল, গঞ্জালো হারমোসা, উলিসেস হারমোসা, এবং গানটির প্রযোজক রেডওয়ান। এটি একটি পপ গান যা টেকনো, লাতিন, নৃত্য-পপ এবং হাউস সঙ্গীতের সমন্বয়ে গঠিত এবং এর কমন টাইম টেম্পো প্রতি মিনিটে ১৩০ বিট। লোপেজ "**ভেন আ বেলার**" ()  শিরোনামের গানটির একটি স্পেনীয় ভাষার সংস্করণ রেকর্ড করেছেন। যার মধ্যে জুলিও রেয়েস কোপেলো এবং জিমেনা রোমেরোর অতিরিক্ত গীতিকবিতা অন্তর্ভুক্ত রয়েছে।

## তথ্যসূত্র

## বহিঃসংযোগ

*  Official Music Video at YouTube / Vevo

বিষয়শ্রেণী:২০১০-এর গান
বিষয়শ্রেণী:ইউকে একক চার্টের শীর্ষ একক
বিষয়শ্রেণী:আইরিশ একক চার্টের শীর্ষ একক
বিষয়শ্রেণী:স্পেনের শীর্ষ একক
বিষয়শ্রেণী:জার্মানির শীর্ষ একক
বিষয়শ্রেণী:অস্ট্রেলিয়ার শীর্ষ একক
বিষয়শ্রেণী:উদ্ধৃতি শৈলীতে সুইডিশ ভাষার উৎস (sv)
বিষয়শ্রেণী:উদ্ধৃতি শৈলীতে রুশ ভাষার উৎস (ru)
বিষয়শ্রেণী:উদ্ধৃতি শৈলীতে জাপানি ভাষার উৎস (ja)
বিষয়শ্রেণী:উদ্ধৃতি শৈলীতে ইতালীয় ভাষার উৎস (it)
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উদ্ধৃতি শৈলীতে ফিনিশ ভাষার উৎস (fi)
বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
বিষয়শ্রেণী:প্রত্যয়ন ব্যতীত প্রত্যয়ন ছকের অন্তর্ভুক্তি ব্যবহার করে এমন পাতা
বিষয়শ্রেণী:অসমর্থিত অঞ্চলের জন্য প্রত্যয়ন ছকের অন্তর্ভুক্তি
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:রেডওয়ানের লেখা গান
বিষয়শ্রেণী:পিটবুল (র‍্যাপারের) লেখা গান
বিষয়শ্রেণী:কিন্দার লেখা গান
বিষয়শ্রেণী:বিলাল হাজ্জির লেখা গান
বিষয়শ্রেণী:নাচ সম্পর্কে গান
বিষয়শ্রেণী:জেরাল্ডো স্যান্ডেলের লেখা গান
বিষয়শ্রেণী:কুক হ্যারেল কর্তৃক প্রযোজিত গানের রেকর্ডিং
বিষয়শ্রেণী:রেডওয়ান কর্তৃক প্রযোজিত গানের রেকর্ডিং
বিষয়শ্রেণী:লেখাচুরির বিতর্কে জড়িত গান
বিষয়শ্রেণী:পিটবুল (র‍্যাপারের) গান
বিষয়শ্রেণী:জেনিফার লোপেজের গান
বিষয়শ্রেণী:সুইজারল্যান্ডের শীর্ষ একক
বিষয়শ্রেণী:সুইডেনের শীর্ষ একক
বিষয়শ্রেণী:স্কটল্যান্ডের শীর্ষ একক
বিষয়শ্রেণী:রোমানিয়ার শীর্ষ একক
বিষয়শ্রেণী:নরওয়ের শীর্ষ একক
বিষয়শ্রেণী:ইতালির শীর্ষ একক
বিষয়শ্রেণী:ইসরায়েলের শীর্ষ একক
বিষয়শ্রেণী:গ্রিসের শীর্ষ একক
বিষয়শ্রেণী:ফিনল্যান্ডের শীর্ষ একক
বিষয়শ্রেণী:অস্ট্রিয়ার শীর্ষ একক
বিষয়শ্রেণী:আইল্যান্ড রেকর্ডসের একক
বিষয়শ্রেণী:কানাডীয় হট ১০০ এর এক নম্বর একক
বিষয়শ্রেণী:২০১১-এর একক
মোহিনী (তামিল অভিনেত্রী)

**মহালক্ষ্মী শ্রীনিবাসন**, যিনি তার মঞ্চ নাম **মোহিনী** সম্বোধনেই বেশি পরিচিত, তিনি একজন ভারতীয় প্রাক্তন অভিনেত্রী যিনি মূলত তামিল, তেলেগু, মালায়ালাম, কন্নড় এবং হিন্দি ছবিতে অভিনয় করেছেন।

## ব্যক্তিগত জীবন
২০০৬ সালে মোহিনী খ্রিস্টধর্ম গ্রহণ করেন। 

## কর্মজীবন
তিনি *আদিত্য ৩৬৯* (১৯৯১), *নাদোদি পাট্টুকরন* (১৯৯২), *নান পেসা নিনাইপাথেল্লাম* (১৯৯৩), *পাট্টুকোট্টাই পেরিয়াপ্পা* (১৯৯৪), *ই পুজায়ুম কাদান্নু* (১৯৯৬) এবং *মামা বাগুন্নাভা* (১৯৯৭) -এর মতো বিপুল সংখ্যক বানিজ্যিকভাবে সফল ছবিতে অভিনয় করেছেন।

মোহিনীর প্রথম মালায়ালাম ছবি ছিল  *নাদোদি* (১৯৯২) যেখানে তিনি অভিনেতা মোহনলালের সাথে কাজ করেন। *গজল* (১৯৯৩) এবং *পরিণাম* (১৯৯৪) ছবিতে তার অভিনয় সমালোচকদের দ্বারা প্রশংসিত হয়েছিল। 

মোহিনী দক্ষিণ ভারতীয় ভাষার ১০০টিরও বেশি চলচ্চিত্রে অভিনয় করেছেন। তিনি হরিহরণ, কমল এবং সিংহিতম শ্রীনিবাস রাওয়ের মতো বিখ্যাত পরিচালকদের সাথে কাজ করেছেন। মোহিনী *কাধল পাগাদাই*, *চিন্না চিন্না আসাই - (বাটারফ্লাইস)* এবং *কাথানার কদামাত্তাথু কথানার* মতো টিভি অনুষ্ঠানেও উপস্থিত হয়েছেন। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় রোমান ক্যাথলিক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
মৌনিকা

**বিজয়া রেখা**, যিনি তার মঞ্চ নাম **মৌনিকা** সম্বোধনেই বেশি পরিচিত, তিনি একজন ভারতীয় চলচ্চিত্র এবং টেলিভিশন অভিনেত্রী যিনি দক্ষিণ ভারতীয় চলচ্চিত্র এবং তামিল টেলিভিশন ধারাবাহিকে অভিনয় করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2024)">তথ্যসূত্র প্রয়োজন</span>]]* &#x5D; মৌনিকা পরিচালক বালু মহেন্দ্রের তৃতীয় স্ত্রী ছিলেন। 

## ব্যক্তিগত জীবন
মৌনিকা পরিচালক বালু মহেন্দ্রের সাথে সহবাস করতেন। বালু মহেন্দ্র তার অনেক সাক্ষাৎকারে এবং নিজস্ব লেখনিতে মৌনিকার সাথে তার সম্পর্কের কথা নিশ্চিত করেছেন।  তারা ১৯৯৬ সালে একসাথে থাকতে শুরু করে এবং ১৯৯৮ সালে বিয়ে করে, কিন্তু ২০০৪ সালে তাদের বিয়ের কথা জনসমক্ষে প্রকাশ পায়।

## কর্মজীবন
১৯৮৫ সালে মুক্তিপ্রাপ্ত বালু মহেন্দ্রর *উন কান্নিল নীর বাজিন্দাল* চলচ্চিত্রের মাধ্যমে মৌনিকা চলচ্চিত্র জগতে প্রবেশ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2024)">তথ্যসূত্র প্রয়োজন</span>]]* &#x5D;

চলচ্চিত্রে অভিষেকের পর মৌনিকা কিছু চলচ্চিত্রে পার্শ্ব চরিত্রে অভিনয় করেন যাদের মধ্যে উল্লেখযোগ্য;*উন কান্নিল নীর ভাঝিন্দাল* (১৯৮৫),  *[[রেট্টাই ভাল কুরুভি]]* (১৯৮৭), *কোমারাম ভীম* (১৯৯০) এবং *থালাট্টু কেতকুথাম্মা* (১৯৯১)।

১৯৯২ সালে মুক্তিপ্রাপ্ত *ভান্না ভান্না পুক্কাল* চলচ্চিত্রে মৌনিকা প্রথম প্রধান ভূমিকায় অভিনয় করার সু্যোগ পান। এই চলচিত্রে তিনি শেনবাগম চরিত্রে অভিনয় করেন। মৌনিকা অভিনীত পরবর্তী কিছু উল্লেখযোগ্য চলচ্চিত্র হল; *রাসুকুট্টি* (১৯৯২), *আমরাবতী* (১৯৯৩), *[[মে মাদাম]]* (১৯৯৪), *সুবাশ* (১৯৯৬) ইত্যাদি।

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:উৎসবিহীন তথ্যসহ সকল নিবন্ধ
সুধীরা সুন্দরী দেবী

থাম্ব|কোচবিহারের রাজকুমারী সুধীরা (১৯১০)
কোচবিহারের **সুধীরা সুন্দরী দেবী নারায়ণ**, যিনি **রাজকুমারী ম্যাণ্ডার** নামেও পরিচিত, ব্রিটিশ ভারতের কোচবিহার রাজ্যের একজন ভারতীয় রাজকন্যা ছিলেন। তিনি ১৮৯৪ সালের ৭ই মার্চ কলকাতায় জন্মগ্রহণ করেন। তিনি কোচবিহারের মহারাজা নৃপেন্দ্র নারায়ণ ভূপ বাহাদুরের কনিষ্ঠ কন্যা। তাঁর মা ছিলেন কোচবিহারের একসময়ের রাজ প্রতিনিধি এবং রাজ্য পরিষদের সভাপতি মহারানি সুনীতি দেবী।

তিনি ১৯১৪ সালের ২৫শে ফেব্রুয়ারি কলকাতার উডল্যাণ্ডসে, লিওনেল (যিনি ১৯১২ সালে তাঁর বোন প্রতিভা সুন্দরী দেবীকে বিয়ে করেছিলেন) এবং জিওফ্রে ম্যাণ্ডারের ভাই অ্যালান ম্যাণ্ডারকে বিবাহ করেন। তাঁদের দুই ছেলে এবং দুই মেয়ে ছিল।

লন্ডনে, রাজকুমারী সুধীরা ইংল্যান্ড ও ভারতের মধ্যে উন্নত সম্পর্ক গড়ে তোলার প্রচারণার জন্য বিখ্যাত হয়ে ওঠেন। তাঁর বোন প্রতিভা সুন্দরী দেবী, পিসি মৃণালিনী সেন এবং রাজকুমারী সোফিয়া দিলীপ সিং এর সাথে ভারতীয় মহিলাদের ভোটাধিকারের জন্য তিনি আন্দোলন করেছিলেন। সোফিয়া দিলীপ সিংয়ের সাথে তিনি রেড ক্রসের স্বেচ্ছাসেবক সহায়তা দলের সদস্য হিসেবে কাজ করেছিলেন। তিনি প্রথম বিশ্বযুদ্ধের সময় ভারতীয় সৈন্যদের জন্য তহবিল সংগ্রহ করেছিলেন।

১৯৬৮ সালের ৭ই জানুয়ারি লন্ডনের ৪০ হেরফোর্ড রোডে তিনি মারা যান। ১৯৬৮ সালের ১৫ই ফেব্রুয়ারি লন্ডনে তাঁর উইলের সম্পত্তির পরিমাণ ছিল ৯১ পাউন্ড।

## আরও দেখুন

* ম্যাণ্ডার পরিবার
* সুনীতি দেবী (১৯২১), **, লন্ডন: জে. মারে, ইন্টারনেট আর্কাইভে

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় রাজকুমারী
বিষয়শ্রেণী:১৮৯৪-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কোচবিহারের ব্যক্তি
থিয়েনলুং-৩

**থিয়েনলুং-৩** () চীনা বেসরকারি মহাকাশযান নির্মাতা প্রতিষ্ঠান স্পেস পাইওনিয়ার দ্বারা নির্মিত একটি মধ্যম-উত্তোলন ক্ষমতাসম্পন্ন কক্ষপথ উৎক্ষেপণ যান। এটিকে আংশিকভাবে পুনর্ব্যবহারযোগ্য করার জন্য নকশা করা হয়েছে। এর প্রথম ধাপটি একটি স্বয়ংক্রিয় উল্লম্ব অবতরণ করতে সক্ষম এবং এটিকে ১০ বার পর্যন্ত পুনর্ব্যবহার করা যেতে পারে। ক্রমবর্ধমান বাণিজ্যিক উৎক্ষেপণ বাজারে প্রতিযোগিতা করার জন্য সাশ্রয়ী ও পুনর্ব্যবহারযোগ্য উৎক্ষেপণ যান তৈরির জন্য স্পেস পাইওনিয়ারের প্রচেষ্টার অংশ হল এই থিয়েনলুং-৩ মহাকাশযান। এটির লক্ষ্য হলো নিম্ন ভূ-কক্ষপথ (LEO) এবং সূর্য-সমলয় কক্ষপথে (SSO) -এ মধ্যম আকারের মূল্যবান বোঝার পৌঁছে দেবার জন্য উৎক্ষেপণ পরিষেবা প্রদান করা।

## নকশা

### প্রথম ধাপ
থিয়েনলুং-৩ মহাকাশযানের প্রথম ধাপটি ৯টি থিয়েননহুও-১২ (TH-12) তরল অক্সিজেন/কেরোসিন ইঞ্জিন নিয়ে সজ্জিত। প্রতিটি ইঞ্জিনের শূন্যস্থানীয় অভিলম্ব ঘাত ১,৩৫০&nbsp;কিলোনিউটন; শূন্যস্থানীয় আপেক্ষিক ঘাত ৩৩৫ সেকেন্ডে; সমুদ্র সমতলীয় অভিলম্ব ঘাত ১,০৯০ কিলোনিউটন; সমুদ্র সমতলীয় আপেক্ষিক ঘাত ২৮৫ সেকেন্ড; প্রবাহরোধী পরিসীমা ৪০%~১১০%, এবং অভিলম্ব ঘাত-বনাম-ওজনের অনুপাত ১৬৩। ইঞ্জিনগুলি একটি গ্যাস উৎপাদক চক্র ব্যবহার করে এবং এতে নিষ্কাশক-চালিত (পাম্প-ফেড) গিম্বাল ব্যবস্থা রয়েছে।

প্রথম ধাপের প্রচালক পদার্থের আধারগুলির ব্যাস ৩.৮ মিটার এবং থিয়েনলুং-২ মহাকাশযানের প্রথম ধাপের ৩.৩৫-মিটার-ব্যাসের আধারগুলির মতো একই রকম ত্রিভুজাকার জালিকা দ্বারা মজবুতকৃত খোলসাকার কাঠামো ব্যবহার করে।

### দ্বিতীয় ধাপ
থিয়েনলুং-৩ এর দ্বিতীয় ধাপটি থিয়েনহুও-১২ ইঞ্জিনের একটিমাত্র শূন্যস্থানের জন্য কাম্যকৃত সংস্করণ দিয়ে সজ্জিত, যেটিকে টিএইচ-১২ভি নাম দেওয়া হয়েছে।

### মূল্যবান বোঝার আবরক মসৃণ কাঠামো
থিয়েনলুং-৩ এর আদর্শ মূল্যবান বোঝার আবরক মসৃণ কাঠামোটির ব্যাস ৪.২ মিটার, উচ্চতা ১২ মিটার এবং এটি ৩.৮ মিটার ব্যাস এবং ১০ মিটার উচ্চতা পর্যন্ত মূল্যবান বোঝা ধারণ করতে পারে। আবরক মসৃণ কাঠামোর একটি উন্নত সংস্করণও লভ্য, যার ব্যাস ৫.২ মিটার এবং উচ্চতা ১৪ মিটার।

### কক্ষপথ সন্নিবেশন নির্ভুলতা
থিয়েনলুং-৩ যানটিকে কক্ষপথ সন্নিবেশনে উচ্চমাত্রায় নির্ভুলতা অর্জনের জন্য নকশা করা হয়েছে। এটির অর্ধ-প্রধান অক্ষ বিচ্যুতি ≤ ৫&nbsp;কিলোমিটার, কক্ষীয় প্রবণতার বিচ্যুতি ≤ ০.০৭°, উৎকেন্দ্রিকতা বিচ্যুতি ≤ ০.০০৩, মনোভাব কোণের বিচ্যুতি ≤ 0.5°, এবং অভিমুখিতা কৌণিক বেগের বিচ্যুতি ≤ ০.৫°/সেকেন্ড।

## ইতিহাস

### থিয়েনহুও-১২ ইঞ্জিন

### প্রথম উড়ান
থিয়েনলুং-৩ রকেটের প্রথম উড়ানটি ২০২৪ সালের সেপ্টেম্বরে সম্পন্ন করার জন্য নির্ধারিত ছিল । এটিকে ওয়েনছাং বাণিজ্যিক মহাকাশ বন্দরের এলসি-২ উৎক্ষেপণ স্থাপনা-সমবায় থেকে উৎক্ষেপণ করার কথা ছিল। রকেটটির একটি সূর্য-সমলয় কক্ষপথের জন্য নির্ধারিত একটি মূল্যবান বোঝা বহন করার কথা ছিল। যদিও রকেটের প্রথম ধাপটিকে পুনর্ব্যবহারযোগ্যতার জন্য নকশা করা হয়েছে, এই উদ্বোধনী উৎক্ষেপণের সময় এটিকে পুনরুদ্ধারের কোনও পরিকল্পনা করা হয়নি।

### ব্যর্থতা

## উৎক্ষেপণসমূহ

## আরও দেখুন

* কক্ষীয় উৎক্ষেপক পরিবারের তুলনা
* কক্ষীয় উৎক্ষেপণ ব্যবস্থার তুলনা
* খরচযোগ্য উৎক্ষেপণ ব্যবস্থা
* রকেটের তালিকা

## তথ্যসূত্র

বিষয়শ্রেণী:পুনরায় ব্যবহারযোগ্য উৎক্ষেপণ ব্যবস্থা
বিষয়শ্রেণী:পুনরায় ব্যবহারযোগ্য মহাকাশযান
বিষয়শ্রেণী:ভিটিভিএল রকেট
বিষয়শ্রেণী:সরলীকৃত চীনা ভাষার লেখা থাকা নিবন্ধ
মুক্তা (অভিনেত্রী)

থাম্ব
**মুক্তা,** যিনি **ভানু** নামেও পরিচিত, তিনি একজন ভারতীয় অভিনেত্রী যিনি মালায়ালাম এবং তামিল ছবিতে অভিনয় করেন। মুক্তা তামিল ছবি *থামিরাভারণীতে* ভানুমতি সারাভানাপেরুমাল চরিত্রে অভিনয়ের জন্য সুপরিচিত। 

## জীবনের প্রথমার্ধ
মুক্তা জন্মসূত্রে আঙ্গামালির বাসিন্দা। কোলেনচেরির অধবাসী জর্জ এবং স্যালির দুই সন্তানের মধ্যে তিনি সর্বকনিষ্ঠ ছিলেন। মুক্তার একজন বড় বোন আছে। তিনি কেরালার কোথামঙ্গলমের সেন্ট অগাস্টিন'স গার্লস হায়ার সেকেন্ডারি স্কুলে পড়াশোনা করেছেন। 

## কর্মজীবন
মুক্তা যখন ষষ্ঠ শ্রেণীতে পড়েন, তখন তিনি শিশুশিল্পী হিসেবে তার অভিনয় জীবন শুরু করেন। তিনি *স্বরম* (অমৃতা টিভিতে)  নামক আঞ্চলিক টেলিভিশন ধারাবাহিকে অভিনয় করেছিলেন এবং তারপর তিনি চলচ্চিত্র জগতে পা রাখেন।  ২০০৫ সালে মুক্তিপ্রাপ্ত *ওট্টা নানায়াম* ছবিতে পার্শ্ব চরিত্রে অভিনয়ের মাধ্যমে তিনি রূপালি পর্দায় আত্মপ্রকাশ করেন। মুখ্য চরিত্র হিসাবে তার প্রথম ছবি ছিল লাল জোসের *অচানুরঙ্গথা বীদু*, যা ২০০৫ সালে মুক্তি পায়। তখন মুক্তা তার অষ্টম শ্রেণীতে পড়ছিল।  এই ছবিতে তিনি লিসাম্মা চরিত্রে অভিনয় করেন। *[[দ্য হিন্দু]]* পত্রিকার পক্ষ থেকে মুক্তার অভিনীত চরিত্রকে  আধুনিক মালায়ালাম সিনেমার সবচেয়ে স্থায়ী নারী চরিত্রগুলির মধ্যে একটি হিসাবে বর্ননা করা হয়েছে। 

পরে মুক্তা অভিনেতা আনন্দ এবং অভিনেত্রী অঞ্জলির সাথে *ফটো* নামে একটি তেলুগু ছবিতে অভিনয় করেন।  তিনি অভিনেতা বিশালের সাথে জুটি বেঁধে *থামিরাভরানি* চলচ্চিত্রে অভিনয় করেন। এই চলচ্চিত্রের মাধ্যমে মুক্তা তামিল চলচ্চিত্র জগতে  প্রবেশ করেন। পরবর্তীতে তিনি *নাসরানি* এবং *গোলের* মতো কিছু মালায়ালাম ছবিতে অভিনয় করেন।

মুক্তা তামিল চলচ্চিত্র *পুধুমুগাঙ্গল থেভাই* -এ একজন প্রতিষ্ঠিত অভিনেত্রীর ভূমিকায় অভিনয় করেছিলেন।  *মুন্ড্রু পের মুন্ড্রু কাধাল* -এ তিনি মল্লিকা নামে একজন জেলে সম্প্রদায়ের অন্তর্ভুক্ত দুষ্ট তরুণীর ভূমিকায় অভিনয় করেছিলেন।  তার ভূমিকার জন্য প্রস্তুতি হিসাবে মুক্তা এক মাস সমুদ্র সৈকতে কাটিয়েছিলেন এবং নাগারকয়েল অঞ্চলের তামিল ভাষায় কথা বলতেও শিখেছিলেন।  ২০১৩ সালে, তিনি সান্থু পরিচালিত তার প্রথম কন্নড় ছবি *ডার্লিং* -এ অভিনয়ের জন্য চুক্তিবদ্ধ হন যেখানে তিনি অভিনেতা যোগীর সাথে অভিনয় করেন। 

## ব্যক্তিগত জীবন
২০১৫ সালের ২৩শে আগস্ট তারিখে রিঙ্কু টমির সাথে মুক্তার বাগদান হয় এবং তারপর ২০১৫ভ সালের ৩০শে আগস্ট তারিখে এডাপ্পালিতে তাদের বিয়ে হয়।  মুক্তা একজন প্রশিক্ষিত ধ্রুপদী নৃত্যশিল্পী এবং অনেক মঞ্চ পরিবেশনায় অংশগ্রহণ করেছেন। 

## তথ্যসূত্র

বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:জীবিত ব্যক্তি
শ্রীবিদ্যা মুল্লাচেরি

**শ্রীবিদ্যা নায়ার**, যিনি তার মঞ্চ নাম **শ্রীবিদ্যা মুল্লাচেরি** সম্বোধনেই বেশি পরিচিত, তিনি একজন ভারতীয় চলচ্চিত্র অভিনেত্রী যিনি মূলত মালায়ালাম চলচ্চিত্র জগতে অভিনয় করেন। 

## ব্যক্তিগত জীবন
শ্রীবিদ্যা ২০২৪ সালের ৮ সেপ্টেম্বর তারিখে রাহুল রামচন্দ্রনকে বিয়ে করেন 

## কর্মজীবন
কেরালার প্রাক্তন মুখ্যমন্ত্রী ভিএস অচুতানন্দনের সাথে *ক্যাম্পাস ডায়েরি* সিনেমায় অভিনয় করেছিলেন শ্রীবিদযা। এই চলচ্চিত্রের মাধ্যমে তার চলচ্চিত্র জগতে অভিষেক ঘটে। পরবর্তীতে তিনি অভিনেতা মামুট্টি এবং অভিনেত্রী অনু সিতারার সাথে *ওরু কুত্তানাদান ব্লগ* চলচ্চিত্রে কাজ করেন।

শ্রীবিদ্যা বিবিন জর্জ এবং প্রয়াগা মার্টিনের সাথে ওরু *পাজায়া বোম্ব কধা*  সহ বেশ কয়েকটি চলচ্চিত্রে অভিনয় করেছেন। শ্রীবিদ্যা ফ্লাওয়ার্স টিভিতে সম্প্রচারিত *স্টার ম্যাজিক* টিভি অনুষ্ঠানের মাধ্যমে সর্বাধিক পরিচিতি লাভ করেন।  ২০২১ সালের সেপ্টেম্বরে, তিনি ইউটিউব -এর পক্ষ থেকে একটি *সিলভার প্লে বাটন* পেয়েছিলেন।  শ্রীবিদ্যা তার পরবর্তী চলচ্চিত্রে ধ্যান শ্রীনিবাসনের সাথে অভিনয় করেন। এই চলচ্চিত্রের নাম  *সত্যম মাথরমে বোধিপ্পিক্কু*  এবং তিনি এখানে নায়িকা হিসেবে অভিনয় করেছেন। 

## চলচ্চিত্র তালিকা

### পূর্ণদৈর্ঘ্য চলচ্চিত্র

### ওয়েব সিরিজ

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কেরলের নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:জীবিত ব্যক্তি
মুথুমানি

**মুথুমানি সোমসুন্দরন** একজন ভারতীয় অভিনেত্রী যিনি মূলত মালায়ালাম ছবিতে কাজ করেন। তিনি ২০০৬ সালে সত্যান আঁথিক্কাদ পরিচালিত মালায়ালাম চলচ্চিত্র *রাসাথান্থরামের* মাধ্যমে তার চলচ্চিত্র জগতে আত্মপ্রকাশ করেন।

## প্রাথমিক জীবন এবং শিক্ষা
মুথুমানির জন্ম কেরালার এর্নাকুলামে, সোমসুন্দরন এবং শিরলি সোমসুন্দরনের ঘরে। মুথুমানির পিতামাতা নাট্যমঞ্চের স্বক্রিয় সদস্য ছিলেন। মুথুমানি এর্নাকুলামের সেন্ট মেরি'স কনভেন্ট গার্লস হাই স্কুলে পড়েছিলেন। তিনি অল ইন্ডিয়া রেডিওতে শিশু শিল্পী হিসেবে কাজ করেছেন। মুথুমানি নাচ শিখেছিলেন কিন্তু পরে তিনি অভিনয়ের জগতে চলে আসেন। তিনি কেরালা স্কুল কালোলসভামে একক অভিনয় প্রতিযোগিতায় শীর্ষস্থান অর্জন করেছিলেন। তিনি কোচির ন্যাশনাল ইউনিভার্সিটি অফ অ্যাডভান্সড লিগ্যাল স্টাডিজ থেকে আইনে স্নাতক ডিগ্রি অর্জন করেন।

## কর্মজীবন
মুথুমানি অপেশাদার নাট্যমঞ্চ শাখায় যোগদান করেন এবং স্বক্রিয়ভাবে অংশগ্রহণ করেন। তিনি এম. মুকুন্দনের উপন্যাস অবলম্বনে প্রস্তুত নাটক *ওরু দলিত যুবাথিউদে কদানা কথা*-তে কেন্দ্রীয় চরিত্র, বসুন্ধরা অভিনয় করেছিলেন। স্কুল জীবন থেকেই তিনি কোচির নাটক দলের সাথে ঘনিষ্ঠভাবে জড়িত ছিলেন। স্কুলে পড়াশোনা সময় তিনি প্রাচীন গ্রীক নাট্য উৎসবে ভারতের প্রতিনিধিত্ব করার জন্য গ্রীসে গিয়েছিলেন। ওড়িশায় অনুষ্ঠিত নাটক প্রতিযোগীতায় তিনি *মুক্কাঞ্জি* নাটকের জন্য সেরা অভিনেত্রীর পুরস্কার জিতেছিলেন। নাটকে তিনি চেথু নামে একজন পুরুষালি নারীর ভূমিকায় অভিনয় করেছিলেন।

মুথুমানি সত্যান আন্তিকদ -এর মালায়ালম চলচ্চিত্র, *রাসাথান্থরাম* -এ একটি ভূমিকায় অবতীর্ণ হন। চলচ্চিত্র জগতে প্রবেশের পরও তিনি *লঙ্কা লক্ষ্মী* নামে একটি নাটক করেছিলেন যেখানে তিনি মন্দোদরী চরিত্রে অভিনয় করেছিলেন।

তিনি *[[দ্য গড অব স্মল থিংস|দ্য গড অফ স্মল থিংস]]*  উপন্যাসের উপর ভিত্তি করে প্রস্তুত একটি মালায়ালাম নাটকে অভিনয় করেছিলেন, যেখানে তিনি রাহেল এবং অরুন্ধতী রায়ের চরিত্রে অভিনয় করেছিলেন। তিনি *সিলাপ্টিকারম* নাটকের শেষ অংশ *মাদুরাই কান্দাম*-এ কান্নাগির ভূমিকায় অভিনয় করেছিলেন।

মুথুমানই চলচ্চিত্র জগতে অভিষেক করেন সত্যান আন্তিককাদের *রাসথান্থরাম*  ছবিতে অভিনয়ের মাধ্যমে যেখানে তিনি অভিনেতা মোহনলালের সাথে জুটি বেঁধেছিলেন। এরপর তিনি বেশ কয়েকটি উল্লেখযোগ্য মালায়ালাম ছবিতে অভিনয় করেছেন যাদের মধ্যে উল্লেখযোগ্য *কদাল কদন্নু ওরু মাথুকুট্টি*, *হাউ অল্ড আর ইউ?*, *ওরু ইন্ডিয়ান প্রণয়কথা*, *নজান* এবং *লুক্কা চুপি*।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2024)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় আইনজীবী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় নারী আইনজীবী
বিষয়শ্রেণী:জীবিত ব্যক্তি
নাদিয়া (তামিল অভিনেত্রী)

**জরিনা মইদু**, যিনি তার মঞ্চ নাম **নাদিয়া মইদু** বা কেবল **নাদিয়া** সম্বোধনেই বেশি পরিচিত, তিনি একজন ভারতীয় অভিনেত্রী যিনি প্রধানত মালয়ালম, তামিল এবং তেলেগু চলচ্চিত্রে অভিনয় করেন। তিনি ১৯৮৪ সালের মালায়ালাম চলচ্চিত্র *নক্কেথা দুরাথু কান্নুম নাট্টু* -এর মাধ্যমে অভিনয় জগতে আত্মপ্রকাশ করেন যার জন্য তিনি শ্রেষ্ঠ অভিনেত্রীর হিসাবে ফিল্মফেয়ার পুরস্কার(মালায়লম) জিতেছিলেন । 

২০০৪ সালে তিনি *এম. কুমারন সন অফ মহালক্ষ্মী* নামক তামিল চলচ্চিত্রে অভিনয় করেন এবং তার অভিনয়ের জন্য সমালোচকদের প্রশংসা পান।  ২০১৩ সালে, তিনি টলিউডের *মিরচি*  চলচ্চিত্রে প্রভাসের মায়ের চরিত্রে অভিনয় করে সমালোচকদের প্রসংশা অর্জন করেন। *আত্তারিন্টিকি দারেদি* ছবিতে একগুঁয়ে খালার চরিত্রে তার অভিনয় দর্শকদের নজর কাড়েন এবং সেরা পার্শ্ব অভিনেত্রী হিসাবে নন্দী পুরস্কার পান।  

## প্রাথমিক জীবন
নাদিয়া মালয়ালি পরিবারে ঘরে জন্মগ্রহণ করেন এবং তার শৈশবকাল মুম্বাইয়ের সিওনে কেটেছে।  তিনি মুম্বাইয়ের জেবি ভাছা হাই স্কুল ফর পার্সি গার্লস থেকে প্রাথমিক শিক্ষা লাভ করেন এবং স্যার জামশেদজি জিজেভয় স্কুল অফ আর্ট থেকে প্রাক-বিশ্ববিদ্যালয় ডিগ্রি অর্জন করেন। এরপর তিনি চলচ্চিত্র নিয়ে ব্যস্ত হয়ে পড়ায় কলেজের পড়াশোনা চালিয়ে যেতে পারেননি।  মার্কিন যুক্তরাষ্ট্রে থাকাকালীন তিনি মিডিয়া ম্যানেজমেন্টে সহযোগী ডিগ্রি এবং *কমিউনিকেশন আর্টস* বিষয়ে স্নাতক ডিগ্রি অর্জন করেন।

## কর্মজীবন
নাদিয়া মালায়ালম চলচ্চিত্র *নক্কেথা দুরাথু কান্নুম নাট্টু* (১৯৮৪) -তে অভিনেতা মোহনলাল এবং পদ্মিনীর সাথে অভিনয় করেছিলেন। এই চলচ্চিত্রের মাধ্যমে তিনি অভিনয় জগতে আত্মপ্রকাশ করেছিলেন। এই চলচ্চিত্রে তার অভিনয়ের জন্য  নাদিয়া শ্রেষ্ঠ অভিনেত্রী হিসাবে ফিল্মফেয়ার পুরস্কার(মালায়ালাম) জিতেছিলেন।  এই সিনেমাটি ১৯৮৫ সালে তামিল ভাষায় *পুভে পুচুদাভা* নামে পুনর্নির্মিত হয়েছিল ।

নাদিয়া দাবি করেন যে ১৯৮৬ সালের তামিল ছবি *মৌনা রাগমে* রেবতী চরিত্রের জন্য তাকে বিবেচনা করা হয়েছিল, কিন্তু পূর্বের প্রতিশ্রুতির কারণে তিনি তা প্রত্যাখ্যান করেছিলেন। 

এরপর তিনি তামিল ও তেলেগু চলচ্চিত্র জগতে প্রবেশ করেন এবং ১৯৮০ এবং ১৯৯০ এর দশকের একজন জনপ্রিয় অভিনেত্রী হয়ে ওঠেন।  সেই সময়ে রজনীকান্ত, বিজয়কান্ত, সত্যরাজ, প্রভু, সুরেশ এবং মোহনের মতো বড় তারকাদের সাথে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2024)">তথ্যসূত্র প্রয়োজন</span>]]* &#x5D;

১৯৯০-এর দশকের মাঝামাঝি সময়ে, তিনি মার্কিন যুক্তরাষ্ট্রে যাওয়ার আগে অভিনেত্রী হিসেবে কিছু সংক্ষিপ্ত ভূমিকায় অভিনয় করেন। 

নাদিয়া একসময় অভিনয় থেকে বিরতি নেন এবং তার ব্যক্তিগত জীবনের দিকে মনোনিবেশ করেন। তবে, ২০০০ সালের শেষের দিকে তিনি চলচ্চিত্রে প্রত্যাবর্তন করেন এবং তার অভিনয় দক্ষতা দিয়ে দর্শকদের মুগ্ধ করে চলেন। ২০০৪ সালে *এম. কুমারন সন অফ মহালক্ষ্মী* চলচ্চিত্রেরর মাধ্যমে নাদিয়া সফলভাবে অভিনয় জগতে প্রত্যাবর্তন করেন। 

চলচ্চিত্র ছাড়াও, নাদিয়া কিছু টেলিভিশন ধারাবাহিকে এবং অনুষ্ঠানেও উপস্থিত হয়েছেন।

## তথ্যসূত্র

বিষয়শ্রেণী:নন্দী পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
মাহবানু টাটা

**মাহবানু টাটা** (২৬শে এপ্রিল ১৯৪২ - ৭ই আগস্ট ২০২৩) ছিলেন ভারতীয় বংশোদ্ভূত একজন ইরানি পরিসংখ্যানবিদ। ইরানে তাঁকে *পরিসংখ্যানের প্রতিষ্ঠাতা* হিসেবে ব্যাপকভাবে বিবেচনা করা হত।

## শিক্ষা
মাহবানু টাটা একজন জরথুষ্ট্রীয় (পারসি) ছিলেন এবং তিনি বোম্বের অধিবাসী ছিলেন। তিনি ১৯৬৪ সালে স্থানীয় প্রভিডেন্স কলেজ থেকে স্নাতক হন। তিনি পড়াশোনা চালিয়ে যান এবং ১৯৬৭ সালে পারডু বিশ্ববিদ্যালয় থেকে পরিসংখ্যানে পিএইচডি ডিগ্রি অর্জন করেন। শিক্ষাজীবন শেষ করার পর, তিনি শিক্ষাক্ষেত্রে কর্মজীবন শুরু করেন এবং অবশেষে ইরানের বেশ কয়েকটি বিশ্ববিদ্যালয়ে পরিসংখ্যানের অধ্যাপক হয়েছিলেন।

## কর্মজীবন
মিশিগান স্টেট ইউনিভার্সিটিতে পাঁচ বছর শিক্ষকতা করার পর মাহবানু ইরানে আসেন এবং শরীফ ইউনিভার্সিটি অফ টেকনোলজিতে পরিসংখ্যানের অধ্যাপক হিসেবে দু বছর কাজ করেন। এরপর, পরবর্তী ১৬ বছর ধরে, তিনি ইনস্টিটিউট অফ এডুকেশন, স্ট্যাটিকস অ্যাণ্ড ইনফর্মেটিকস, দ্য হায়ার স্কুল অফ কম্পিউটার প্ল্যানিং অ্যাণ্ড অ্যাপ্লিকেশন, ইরান আজাদ বিশ্ববিদ্যালয় এবং আল্লামেহ তাবাতাবাই বিশ্ববিদ্যালয়ে পরিসংখ্যানকে একটি বিষয় হিসেবে প্রতিষ্ঠা করেন।

১৯৮৯ সালে, তিনি কেরমানে চলে আসেন, কেরমানের শহীদ বাহনার বিশ্ববিদ্যালয়ের গণিত ও কম্পিউটার বিজ্ঞান বিভাগের পরিসংখ্যান বিভাগে কাজ করার জন্য। তিনি বেশ কিছু বছর ধরে এই বিভাগের দেখাশোনা করেছেন।

মাহবানু বেশ কিছু সংস্থার সদস্য ছিলেন, তার মধ্যে আছে ইন্টারন্যাশানাল ইনস্টিটিউট অফ স্ট্যাটিসটিকস, ইরানিয়ান সোসাইটি অফ ম্যাথমেটিশিয়ানস, ইরানিয়ান সোসাইটি অফ স্ট্যাটিস্টিক্স এবং বিভিন্ন বৈজ্ঞানিক সংস্থা। ইরানের পরিসংখ্যানগত দক্ষতায় তাঁর অবদানের জন্য তাঁকে "ইরানের পরিসংখ্যানের জননী" হিসেবে অভিহিত করা হয়েছিল।

## মৃত্যু
মাহবানু টাটা ২০২৩ সালের ৭ই আগস্ট ৮১ বছর বয়সে মারা যান।

## তথ্যসূত্র

বিষয়শ্রেণী:মুম্বইয়ের পারসি ব্যক্তি
বিষয়শ্রেণী:২১শ শতাব্দীর ভারতীয় গণিতবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় পরিসংখ্যানবিদ
বিষয়শ্রেণী:২০২৩-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ইরানি নারী বিজ্ঞানী
বিষয়শ্রেণী:২০শ শতাব্দীর ইরানি নারী বিজ্ঞানী
জিনি ইন আ বোতল

"**জিনি ইন আ বোতল**" হল মার্কিন গায়িকা ক্রিস্টিনা আগিলেরার একটি গান যা তার প্রথম স্টুডিও অ্যালবাম,  (১৯৯৯) থেকে গাওয়া হয়েছিল। পাম শাইন, স্টিভ কিপনার এবং ডেভিড ফ্র্যাঙ্ক গানটি লিখেছেন; শেষোক্ত দুজন এটি প্রযোজনাও করেছেন। আরসিএ রেকর্ডস ২২ জুন, ১৯৯৯ তারিখে অ্যালবামের প্রধান একক হিসেবে "জিনি ইন আ বোতল" প্রকাশ করেন। "জিনি ইন আ বোতল" নামে একটি সোল-পপ, টিন পপ এবং নৃত্য-পপ গানে আর অ্যান্ড বি এর উপাদান রয়েছে, যা আত্মসম্মান এবং সংযমের বিষয়বস্তুগুলিকে সম্বোধন করার জন্য যৌন উল্লেখ ব্যবহার করে: আগিলেরার বর্ণনায় একজন প্রেমিককে নিশ্চিত করে যে তার সাথে থাকতে হলে, তাকে খুশি করার সঠিক উপায় তাদের জানতে হবে।

## তথ্যসূত্র

## গ্রন্থপঞ্জি

* 
* 

## বহিঃসংযোগ

* 

বিষয়শ্রেণী:ইউকে একক চার্টের শীর্ষ একক
বিষয়শ্রেণী:স্পেনের শীর্ষ একক
বিষয়শ্রেণী:জনপ্রিয় সংস্কৃতিতে জ্বীন
বিষয়শ্রেণী:বিলবোর্ড হট ১০০-এর শীর্ষ একক
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলীতে সুইডিশ ভাষার উৎস (sv)
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:সঙ্গীতে অশ্লীলতা বিতর্ক
বিষয়শ্রেণী:ডেভিড ফ্রাঙ্ক (সঙ্গীতজ্ঞের) লেখা গান
বিষয়শ্রেণী:রুডি পেরেজ প্রযোজিত গানের রেকর্ডিং
বিষয়শ্রেণী:রুডি পেরেজের লেখা গান
বিষয়শ্রেণী:আরসিএ রেকর্ডস একক
বিষয়শ্রেণী:পাম শাইনের লেখা গান
বিষয়শ্রেণী:ডায়ান মার্টেল পরিচালিত মিউজিক ভিডিও
বিষয়শ্রেণী:স্টিভ কিপনারের লেখা গান
বিষয়শ্রেণী:নরওয়ের এক নম্বর একক
বিষয়শ্রেণী:ইতালির এক নম্বর একক
বিষয়শ্রেণী:ইউরোপীয় হট ১০০ সিঙ্গেলস নম্বর-ওয়ান সিঙ্গেলস
বিষয়শ্রেণী:অস্ট্রিয়ার এক নম্বর একক
বিষয়শ্রেণী:ক্রিস্টিনা আগিলেরার গান
বিষয়শ্রেণী:১৯৯৯-এর একক
বিষয়শ্রেণী:১৯৯৯-এর গান
আবু ইয়াকুব ইউসুফ

**আবু ইয়াকুব ইউসুফ** বা **ইউসুফ প্রথম** (    *আবু ইয়াকুব ইউসুফ* ; ১১৩৫ – ১৪ অক্টোবর ১১৮৪) দ্বিতীয় আলমোহাদ *[[আমির]]* বা খলিফা ছিলেন। তিনি ১১৬৩ থেকে ১১৮৪ সাল পর্যন্ত মারাকেশে রাজত্ব করেছিলেন। তাঁর শাসনামলে সেভিয়ায় একটি বিশাল মসজিদের অংশ হিসেবে বিখ্যাত গিরাল্ডা মিনার নির্মিত হয়। তিনি দর্শনের একজন আগ্রহী ছাত্র এবং ইবনে রুশদের পৃষ্ঠপোষক ছিলেন।

## জীবন
ইউসুফ ছিলেন আলমোহাদ রাজবংশের প্রথম খলিফা আব্দুল মু'মিনের পুত্র। তার মায়ের নাম সাফিয়া বিনতে আবি ইমরান।  তিনি আবি ইমরান মুসা ইবনে সুলায়মান আল-কাফির কন্যা। ইমরান ইবনে তুমারতের একজন অনুসারী ছিলেন।  আবু ইয়াকুব ইউসুফ, ইবনে আব্দুল মু'মিন সানহাজা রাজকন্যা লাল্লা মরিয়মকে বিয়ে করেছিলেন। মরিয়ম আলমোহাদ সুলতান আব্দুল মু'মিন শহর দখল করার সময় হাম্মাদি দুর্গ থেকে বন্দী হয়েছিলেন। পরে তিনি তাকে ছেড়ে দেন এবং তার ছেলের সাথে তার বিয়ে দেন।

ইউসুফ আলমোহাদ মতবাদকে সমর্থন করেছিলেন এবং তাঁর পূর্বসূরীদের মতো ইসলামী আইনশাস্ত্রের আক্ষরিক অর্থে জাহিরি মাযহাবের  অনুসারী ছিলেন। তিনি নিজেও একজন ধর্মীয় পণ্ডিত ছিলেন। বলা হয়ে থাকে যে তিনি সুন্নি ইসলামে গ্রহণযোগ্য *[[সহীহ বুখারী]]* এবং *[[সহীহ মুসলিম]] হাদিস গ্রন্থ দুটি* মুখস্থ করেছিলেন। তাঁর যুগের ধর্মতত্ত্ববিদদের একজন পৃষ্ঠপোষক ছিলেন। ইবনে রুশদ এবং ইবনে তুফায়েলের মতো সম্মানিত লেখকদের তার দরবারে আপ্যায়নের ব্যবস্থা করা হত। ইউসুফ কর্ডোবার পণ্ডিত ইবন মাদা’কে তার প্রধান বিচারক হিসেবে পছন্দ করতেন। আলমোহাদ সংস্কারের সময় তারা দুজনে মিলে জাহিরি ছাড়া অন্য কোনো ধর্মীয় মতবাদের বই লেখা নিষিদ্ধ করেছিলেন। পরে তার পুত্র আল-মানসুর এই নিষেধাজ্ঞাকে আরও কঠোর করে। তার পুত্র নিষিদ্ধ করার পরিবর্তে জাহিরি মতের বাইরে থাকা বইগুলো পুড়িয়ে ফেলার নির্দেশ দেন।

১১৭০ সালে তিনি আইবেরিয়া আক্রমণ করেন ও আল-আন্দালুস জয় করেন। এবং ভ্যালেন্সিয়া ও কাতালোনিয়ায় তাণ্ডব চালান। পরের বছর তিনি সেভিয়ায় বসতি স্থাপন করেন।  তিনি সেভিয়ের আলকাজার, বুহাইরা উদ্যান এবং আলকালা দে গুয়াদাইরার দুর্গের মতো অসংখ্য স্থাপনা নির্মাণের নির্দেশ দেন। আলমোহাদদের আগমনের ফলে স্পেনে ইহুদি সংস্কৃতির স্বর্ণযুগের অবসান ঘটে।

আবু ইয়াকুব ইউসুফ ১১৮৪ সালে সান্তারিনের যুদ্ধে মারাত্মকভাবে আহত হন এবং সেভিয়া যাওয়ার পথে এভোরার কাছে মৃত্যুবরণ করেন।  তার মরদেহ সেভিয়া থেকে তিনমেলে পাঠানো হয়। সেখানে তাকে সমাহিত করা হয়।

## তথ্যসূত্র

বিষয়শ্রেণী:১২শ শতাব্দীর বার্বার ব্যক্তি
বিষয়শ্রেণী:১২শ শতাব্দীর আফ্রিকার রাজশাসক
বিষয়শ্রেণী:১২শ শতাব্দীর খলিফা
বিষয়শ্রেণী:১১৮৪-এ মৃত্যু
বিষয়শ্রেণী:১১৩৫-এ জন্ম
নিউ গ্লেন

**নিউ গ্লেন** মার্কিন কোম্পানি ব্লু অরিজিন দ্বারা নির্মিত ও পরিচালিত একটি ভারী-বোঝা উত্তোলনকারী উৎক্ষেপণ যান।  ব্যাসের রকেটটি আংশিকভাবে পুনর্ব্যবহারযোগ্য ও দুই-ধাপের জন্য নকশাকৃত। প্রথম ধাপটি সাতটি বিই-২ ইঞ্জিন দ্বারা চালিত, আর দ্বিতীয় ধাপটি দুটি বিই-৩ইউ ইঞ্জিনের উপর নির্ভর করে, যার সবগুলিই ব্লু অরিজিন কোম্পানি নকশা ও নির্মাণ করেছে। এটি কেপ ক্যানাভেরাল উৎক্ষেপণ কমপ্লেক্স ৩৬ থেকে উৎক্ষেপণ করা হয়, তবে ভবিষ্যতের অভিযানগুলি ভ্যান্ডেনবার্গ মহাকাশ উৎক্ষেপণ কমপ্লেক্স ৯ থেকে উৎক্ষেপণের পরিকল্পনা আছে।

নিউ গ্লেনের নির্মাণ ২০১৩ সালের আগে শুরু হয়। ২০১৬ সালে আনুষ্ঠানিকভাবে এটির ঘোষণা দেওয়া হয়। পৃথিবী প্রদক্ষিণকারী প্রথম মার্কিনী ও নাসা-র মহাকাশচারী জন গ্লেনের সম্মানে রকেটটির নামকরণ করা হয়েছে। ২০২৪ সালের ফেব্রুয়ারিতে উৎক্ষেপণ মঞ্চে উদ্বোধনী যানটিকে উন্মোচন করা হয়। ২০২৫ সালের ১৬ই জানুয়ারি রকেটটির প্রথম উড়ান সম্পন্ন হয়। এসময় এটি একটি ব্লু রিং মহাকাশযানের আদিপ্রতিমা বহন করে। ২০০৫ সালে NROL-২৩ এর পর LC-৩৬ থেকে এটিই ছিল প্রথম উৎক্ষেপণের ঘটনা। এই অভিযানটিকে মার্কিন যুক্তরাষ্ট্রের জাতীয় নিরাপত্তা মহাকাশ উৎক্ষেপণ কর্মসূচির দ্বারা ব্যবহারের জন্য প্রত্যয়িত হওয়ার জন্য প্রয়োজনীয় বেশ কয়েকটি প্রদর্শনী উৎক্ষেপণের মধ্যে প্রথমটি হিসেবে গণ্য করা হয়।

মহাকাশ পর্যটনের জন্য ব্যবহৃত ব্লু অরিজিনের নিউ শেপার্ড উপকক্ষীয় রকেটের মতো নিউ গ্লেনের প্রথম ধাপটি পুনর্ব্যবহারযোগ্য এবং এটিকে ল্যান্ডিং প্ল্যাটফর্ম ভেসেল ১ নামক একটি বজরাতে অবতরণ করার জন্য নকশা করা হয়েছে। ২০২৫ সালের জানুয়ারি পর্যন্ত নিউ গ্লেন কোনও বুস্টারভিত্তিক অবতরণ অর্জন করতে পারেনি। ২০২১ সালে কোম্পানিটি প্রজেক্ট জার্ভিস নামক প্রকল্পটি চালু করে, যে উদ্যোগটির লক্ষ্য ছিল রকেটের দ্বিতীয় ধাপের পুনর্ব্যবহারযোগ্যতা নিশ্চিত করা।
থাম্ব|অক্টোবর ২০১৮-এ নিউ গ্লেনের নকশা

## আরও দেখুন

* নিউ গ্লেন উৎক্ষেপণের তালিকা

* মহাকাশ উৎক্ষেপণ বাজার প্রতিযোগিতা
* ফ্যালকন হেভি (স্পেসএক্স) 
* আরিয়ান ৬ (আরিয়ানেস্পাস) 
* ভালকান সেন্টর (ইউনাইটেড স্টেটস অ্যালায়েন্স) 
* স্পেসএক্স স্টারশিপ
* স্পেস লঞ্চ সিস্টেম (নাসা/বোয়িং) 
* স্যাটার্ন সি-৩
* কক্ষীয় উৎক্ষেপণ ব্যবস্থার তুলনা
* কক্ষীয় উৎক্ষেপক পরিবারের তুলনা
* ব্লু অরিজিন পুনরুদ্ধার বাহন

## তথ্যসূত্র

## বহিঃসংযোগ

বিষয়শ্রেণী:ভিটিভিএল রকেট
বিষয়শ্রেণী:মহাকাশ পর্যটন
বিষয়শ্রেণী:ব্লু অরিজিন উৎক্ষেপণ যান
বিষয়শ্রেণী:জন গ্লেন
বিষয়শ্রেণী:প্রস্তাবিত পুনরায় ব্যবহারযোগ্য উৎক্ষেপণ ব্যবস্থা
কৌমুদী টিচার

**কৌমুদী টিচার** (১৬ই জুলাই ১৯১৭, ভায়াক্কারা - ৪ঠা আগস্ট ২০০৯) ছিলেন একজন গান্ধীবাদী এবং কেরালার কন্নুরের একজন ভারতীয় স্বাধীনতা কর্মী। ১৯৩৪ সালের ১৪ই জানুয়ারী গান্ধী যখন ভাটকর পরিদর্শন করেন, তখন তিনি স্বেচ্ছায় নিজের অলংকার দান করে দিয়েছিলেন। গান্ধী ইয়ং ইন্ডিয়াতে "কৌমুদীর আত্মত্যাগ" নামে একটি প্রবন্ধ লিখে এই ঘটনাটি স্বীকার করেছিলেন। কৌমুদী টিচার ২০০৯ সালের ৪ঠা আগস্ট কন্নুরের কাদাচিরায় মারা যান।

## প্রারম্ভিক জীবন
১৯১৭ সালের ১৭ই মে, কান্নুরের ভায়াক্কারাতে, একটি রাজপরিবারে কৌমুদি জন্মগ্রহণ করেন। তাঁর বাবা ও মায়ের নাম ছিল যথাক্রমে এ কে রামবর্মা রাজা এবং দেবকী কেটিলাম্মা। পরবর্তীতে তিনি ভারতের স্বাধীনতা সংগ্রামে আগ্রহী হতে শুরু করেন এবং ১৯৩৪ সালে হরিজনদের জন্য ত্যাগের পর অলংকার না পরার প্রতিশ্রুতি গ্রহণ করেন।

## কর্মজীবন
ম্যাট্রিকুলেশনের পর, তিনি হিন্দি অধ্যয়ন করেন এবং মালাবারের সরকারি বালিকা উচ্চ বিদ্যালয়ে প্রথম হিন্দি শিক্ষিকা হিসেবে নিযুক্ত হন। বিনোবা ভাবের শিষ্যা হিসেবে তিনি **ভূদান আন্দোলনের** সাথেও যুক্ত ছিলেন।

তিনি ১৯৭২ সালে চাকরি থেকে অবসর গ্রহণ করেন এবং তিরুবনন্তপুরমের বিনোবা ভাবের আশ্রমে কাজ শুরু করেন। তিনি সেবাগ্রাম এবং পৌনার আশ্রমেও ঘন ঘন যেতেন। পরে তিনি খাদির প্রচার এবং হিন্দি শিক্ষাদানে নিজেকে নিয়োজিত করেন। কৌমুদী টিচারের বীরত্বপূর্ণ আত্মত্যাগ পাঠ্যপুস্তকেও অন্তর্ভুক্ত করা হয়েছে। তিনি অবিবাহিত ছিলেন এবং বিভিন্ন গান্ধীবাদী সংগঠন কর্তৃক সম্মানিত হয়েছেন।

## কৌমুদীর আত্মত্যাগ
১৯৩৪ সালে, গান্ধীবাদী কৌমুদী টিচার স্বাধীনতা সংগ্রামে  হরিজন তহবিল সংগ্রহের জন্য মহাত্মা গান্ধীর হাতে তাঁর স্বর্ণালঙ্কার তুলে দিয়েছিলেন। গান্ধী তাঁর 'কৌমুদীর আত্মত্যাগ' শীর্ষক প্রবন্ধে কৌমুদীর আত্মত্যাগের কথা স্বীকার করেছিলেন। পরবর্তীতে এটি সমস্ত ভারতীয় ভাষায় অনুবাদ করা হয়েছিল এবং স্কুলের পাঠ্যক্রমের অংশ করা হয়েছিল।

## মৃত্যু এবং অবদান
কৌমুদী টিচার ২০০৯ সালের ৪ঠা আগস্ট ৯২ বছর বয়সে কন্নুরের কাদাচিরায় তাঁর ভাইয়ের বাড়িতে শারীরিক অবস্থার অবনতির কারণে মারা যান। শেষকৃত্যের সময় তাঁকে শ্রদ্ধা জানাতে অনেক লোক জড়ো হয়েছিল। ৯২ বছর বয়সী গান্ধীবাদীর মরদেহ দাহের জন্য নিয়ে যাওয়ার আগে পুলিশ সদস্যদের একটি দল বন্দুকের সালামও দেয়। অনুষ্ঠানে অতিরিক্ত জেলা ম্যাজিস্ট্রেট সুধীর বাবু মুখ্যমন্ত্রী ভিএস অচ্যুতানন্দনের পক্ষে পুষ্পস্তবক অর্পণ করেন।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:কেরলের রাজনীতিতে নারী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:গান্ধীবাদী
বিষয়শ্রেণী:মালয়ালী ব্যক্তি
বিষয়শ্রেণী:২০০৯-এ মৃত্যু
বিষয়শ্রেণী:১৯১৭-এ জন্ম
বিষয়শ্রেণী:কণ্ণুর জেলার ব্যক্তি
বিষয়শ্রেণী:অপর্যালোচিত অনুবাদসহ পাতা
ডিয়ানা সাইম তেওয়ারি

**ডিয়ানা সাইম তেওয়ারি** (১৯৩৯ - ২৮শে মার্চ ২০২৪)  বেঙ্গালুরুর একজন ভারতীয় ক্রীড়াবিদ ছিলেন। ১৯৫০ এবং ১৯৬০ এর দশকের গোড়ার দিকে তিনি সক্রিয় ছিলেন।  ১৯৮২ সালে নতুন দিল্লিতে অনুষ্ঠিত এশিয়ান গেমসে তিনি ভারতের হয়ে মশাল বাহক ছিলেন।

## প্রাথমিক জীবন এবং শিক্ষা
ডিয়ানা সাইমের জন্ম বেঙ্গালুরুতে। তাঁর বাবা ও মায়ের নাম যথাক্রমে ফিলিস সাইম এবং সিরিল সাইম। তাঁর বাবা-মা দুজনেই দৌড়বিদ ছিলেন এবং তাঁর পরিবারের অনেক সদস্য খেলাধুলায় আগ্রহী হওয়ায় তিনিও খেলাধুলায় মনোনিবেশ করেছিলেন। তাঁর পিসি মার্জোরি সুয়ারেস ১৯৫১ সালে দিল্লিতে অনুষ্ঠিত এশিয়ান গেমসে অংশগ্রহণ করেছিলেন এবং তাঁর পিসেমশাই আর্থার সুয়ারেস জাতীয় পর্যায়ে বক্সিংয়ে আগ্রহী ছিলেন। ডিয়ানা ক্লিভল্যাণ্ড টাউনের সেন্ট জনস হাই স্কুল এবং সেন্ট ফ্রান্সিস জেভিয়ার হাই স্কুল থেকে তাঁর স্কুলজীবনের পড়াশোনা সম্পন্ন করেন। পরে, তিনি মাউন্ট কারমেল কলেজ থেকে ডিগ্রি অর্জন করেন। তিনি কলকাতায়  ইতিহাস পড়াতেন, পরে বেঙ্গালুরুতে ফিরে এসে তিনি সোফিয়া বালিকা উচ্চ বিদ্যালয়ে শিক্ষিকা হন। এরপর ১৯৯৩ সালে তিনি দুবাই চলে যান। সেখানে তিনি ইংরেজি পড়াতে থাকেন এবং তাঁর নিষ্ঠার জন্য স্বীকৃতি পান।

## ক্রীড়া জীবন
তিনি স্কুল জীবন থেকেই দীর্ঘ লম্ফ প্রতিযোগিতায় অংশ নিতে শুরু করেছিলেন এবং ১৯৫৬ সালে মাউন্ট কারমেল কলেজে পড়ার সময় আন্তঃবিশ্ববিদ্যালয় টুর্নামেন্টে অংশ নিয়েছিলেন। তিনি মহীশূর রাজ্যের প্রতিনিধিত্ব করেন এবং ১৯৫৭ সালে বেঙ্গালুরুতে জাতীয় অ্যাথলেটিক্স চ্যাম্পিয়নশিপে তাঁর পিসি মার্জোরি সুয়ারেসের রেকর্ড ভেঙে দীর্ঘ লম্ফে স্বর্ণপদক জিতেছিলেন। তাঁর পিসি হকি এবং বাস্কেটবলে মহীশূর রাজ্যের অধিনায়কত্বও করেছিলেন। পরের বছর ১৯৫৮ সালে কটকে অনুষ্ঠিত জাতীয় গেমসে তিনি একটি জাতীয় রেকর্ড তৈরি করেন। রীত আব্রাহাম এই রেকর্ড ভাঙার আগে পর্যন্ত দীর্ঘ সময় ধরে এটি টিঁকে ছিল। ১৯৬২ সালে, তিনি জাকার্তায় এশিয়ান গেমসে ভারতের প্রতিনিধিত্ব করেছিলেন এবং ৮০০ মিটার দৌড়ে সেমিফাইনালে পৌঁছেছিলেন। ১৯৮২ সালে দিল্লির এশিয়ান গেমসে তিনি ছিলেন মশাল বাহক। ১৯৬৪ সালে, তিনি মিলখা সিং এবং গুরবচন সিং রন্ধাওয়ার সাথে পশ্চিম জার্মানি, নেদারল্যান্ডস ও সুইজারল্যান্ড সফরের জন্য নির্বাচিত হন।
## মৃত্যু
২০২৪ সালের ২৮শে মার্চ ডিয়ানা সাইম তেওয়ারি ৮৫ বছর বয়সে বার্ধক্যজনিত কারণে দুবাইতে শেষ নিঃশ্বাস ত্যাগ করেন। তাঁর শেষকৃত্য বেঙ্গালুরুর অ্যাসেনশন চার্চে অনুষ্ঠিত হয়।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী স্প্রিন্টার
বিষয়শ্রেণী:২০২৪-এ মৃত্যু
বিষয়শ্রেণী:১৯৩৯-এ জন্ম
বিষয়শ্রেণী:অপর্যালোচিত অনুবাদসহ পাতা
উমা বাসুদেব

**উমা বাসুদেব** (১৮ই জুন ১৯৩১ - ২৭শে মার্চ ২০১৯) ছিলেন একজন ভারতীয় লেখিকা এবং কলামিস্ট। তিনি *[[ইন্ডিয়া টুডে|ইন্ডিয়া টুডের]]* প্রথম দিকের সম্পাদকদের একজন ছিলেন।

## লেখা
### প্রকৃত তথ্যভিত্তিক সাহিত্য
উমা বাসুদেবের বই *ইন্দিরা গান্ধী: রেভোলিউশন ইন রেস্ট্রেন্ট-এ* ইন্দিরা গান্ধীর ১৯১৭ থেকে ১৯৭১ সাল পর্যন্ত জীবনী তুলে ধরা হয়েছে। ১৯৭৭ সালে, তিনি *দ্য টু ফেসেস অফ ইন্দিরা গান্ধী* লিখেছিলেন, যেখানে তিনি একজন সুপরিচিত রাজনৈতিক ভাষ্যকার হিসেবে ইন্দিরা গান্ধীর নির্ভুলতা এবং বিশ্লেষণাত্মক দক্ষতার উদাহরণ দিয়েছিলেন।

### উপন্যাস
উমার উপন্যাস *সং অফ অনসূয়া* এবং *শ্রেয়া অফ সোনাগড়* তাদের প্রধান নারী চরিত্রদের অভ্যন্তরীণ সংগ্রামের কথা বলে। প্রধান চরিত্রগুলিকে তাদের নিজস্ব গোপন বিষয় নিয়ে মুক্ত নারী হিসেবে চিত্রিত করা হয়েছে। *সং অফ অনসূয়া* নারী-পুরুষের সম্পর্ককে "গভীরভাবে অনুসন্ধান" করার জন্য পরিচিত ছিল। তবে, *ইন্ডিয়া টুডে* এটির সমালোচনা করে বলেছে লেখাটি একজন লেখকের বিকল্প সাহিত্য ক্ষেত্রে একটি ব্যর্থ অভিযান, লেখক সম্ভবত *দ্য টু ফেসেস অফ ইন্দিরা গান্ধী* প্রকাশের পর রাজনৈতিক লেখায় বিশ্বাসযোগ্যতা হারিয়ে ফেলেছিলেন। *শ্রেয়া অফ সোনাগড়*, একই ধরণের একটি গল্প। এখানে স্বামী এবং অন্য প্রেমিকের সাথে একজন মহিলার সম্বন্ধের সাথে সম্পর্কিত যৌনতার বিষয়টিকে তুলে ধরা হয়েছে। এখানে প্রধান চরিত্র শ্রেয়ার রাজনৈতিক ক্ষমতায় উত্থানের বর্ণনা দেওয়া হয়েছে, শ্রেয়া একজন মধ্যবিত্ত মেয়ে এবং সে এক রাজ পরিবারে বিবাহিত ছিল। সামন্ত প্রভুদের সঙ্গে রাজনীতির সংযোগ নিয়েও এটি আলোচনা করে।

উমা বাসুদেবের নারীবাদের চিত্রায়নকে ভারতীয় মাটিতে প্রোথিত না করে বরং পশ্চিমী-পক্ষপাতদুষ্ট বলে বর্ণনা করা হয়েছে।

## গ্রন্থপঞ্জি

### কল্পকাহিনী

* *সং অফ অনসূয়া* (১৯৭৮)
* *শ্রেয়া অফ সোনাগড়* (১৯৯৩)

### প্রকৃত তথ্যভিত্তিক সাহিত্য

* *ইন্দিরা গান্ধী: রেভোলিউশন ইন রেস্ট্রেন্ট* (১৯৭৪)
* *দ্য টু ফেসেস অফ ইন্দিরা গান্ধী* (১৯৭৭)
* *কারেজ আণ্ডার ফায়ার* (২০০৩)

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় কলাম লেখক
ভার্গবী থাঙ্কাপ্পন

**ভার্গবী থাঙ্কাপ্পন** (জন্ম ১৯৪২) হলেন ভারতের কমিউনিস্ট পার্টির একজন ভারতীয় রাজনীতিবিদ। তিনি ৮ম কেরালা বিধানসভার উপ অধ্যক্ষ ছিলেন।

## প্রারম্ভিক জীবন
ভার্গবী ১৯৪২ সালের ২৪শে জুলাই আদূরে জন্মগ্রহণ করেন। তাঁর বাবা ও মায়ের নাম ছিল যথাক্রমে কে. ঈশ্বরণ এবং কে. কুট্টি। তিনি কোল্লামের শ্রী নারায়ণ কলেজ থেকে বাণিজ্যে স্নাতকোত্তর ডিগ্রি অর্জন করেন।

## কর্মজীবন
ভার্গবী ১৯৬৮ সালে অল্প সময়ের জন্য রাবার বোর্ডে চাকরি করেছিলেন, তারপর ১৯৭১ সাল পর্যন্ত তিনি কেরালা রাজ্য বিদ্যুৎ বোর্ডে কাজ করেন। তিনি ভারতের কমিউনিস্ট পার্টি (সিপিআই)-র প্রার্থী হয়ে নেদুভাথুর নির্বাচনী এলাকা থেকে প্রথমবারের মতো কেরালা বিধানসভায় প্রবেশ করেন। পরবর্তীতে, তিনি ১৯৭১ সালের ভারতীয় সাধারণ নির্বাচনে তফসিলি জাতির জন্য সংরক্ষিত আদূর আসন থেকে জয়ী হন। তিনি ষষ্ঠ, সপ্তম, অষ্টম এবং দশম কেরালা বিধানসভায় কিলিমানুরের প্রতিনিধিত্ব করেছিলেন। তিনি ১৯৮৭ থেকে ১৯৯১ সাল পর্যন্ত ৮ম বিধানসভার উপ অধ্যক্ষ (ডেপুটি স্পিকার) ছিলেন। তিনি সিপিআই-এর রাজ্য ও জাতীয় কাউন্সিলের সদস্যও।

## বিতর্ক

২০০২ সালে বিচারপতি মোহন কুমার কমিশন যখন জানতে পারে যে সরকারি হস্তক্ষেপ ছাড়াই একজন মদের ঠিকাদারের ব্যবসা সুষ্ঠুভাবে পরিচালনার জন্য ভার্গবী ঘুষ নিয়েছিলেন, তখন সিপিআই তাঁকে বহিষ্কার করে। পাঁচ বছর পর, একটি ভিজিল্যান্স স্পেশাল কোর্ট প্রমাণের অভাবে তাঁকে নির্দোষ ঘোষণা করে।

## ব্যক্তিগত জীবন
ভার্গবী ১৯৬৭ সালের ২৯শে জুন এ কে থাঙ্কাপ্পনকে বিয়ে করেন। তাদের এক ছেলে এবং দুই মেয়ে রয়েছে।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:কেরল বিধানসভার সদস্য ১৯৯১-১৯৯৬
বিষয়শ্রেণী:কেরল বিধানসভার সদস্য ১৯৮৭-১৯৯১
বিষয়শ্রেণী:কেরল বিধানসভার সদস্য ১৯৮২-১৯৮৭
বিষয়শ্রেণী:কেরল বিধানসভার সদস্য ১৯৭৭-১৯৭৯
বিষয়শ্রেণী:ভারতের কমিউনিস্ট পার্টির নারী রাজনীতিবিদ
বিষয়শ্রেণী:কেরল বিধানসভার সদস্য ১৯৭০-১৯৭৭
বিষয়শ্রেণী:কেরলের লোকসভা সদস্য
বিষয়শ্রেণী:লোকসভার নারী সদস্য
বিষয়শ্রেণী:পঞ্চম লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৪২-এ জন্ম
বিষয়শ্রেণী:অপর্যালোচিত অনুবাদসহ পাতা
মাধুরী বিজয়

**মাধুরী বিজয়** হাওয়াইতে বসবাসকারী একজন ভারতীয় লেখিকা। তিনি *দ্য ফার ফিল্ড* -এর লেখিকা, বইটি ভারতের সবচেয়ে মর্যাদাপূর্ণ সাহিত্য পুরস্কার, সাহিত্যের জন্য দ্বিতীয় জেসিবি পুরস্কার জিতেছে।

## প্রারম্ভিক জীবন
মাধুরী বিজয়ের জন্ম এবং বড় হয়ে ওঠা ভারতের বেঙ্গালুরুতে। ২০০৯ সালে, তিনি লরেন্স বিশ্ববিদ্যালয় থেকে ফাই বিটা কাপ্পা ডিগ্রি অর্জন করেন, সেখানে তিনি মনোবিজ্ঞান এবং ইংরেজি অধ্যয়ন করেছিলেন। স্নাতক শেষ করার পর, তিনি ওয়াটসন ফেলোশিপ লাভ করেন। এই ফেলোশিপ নিয়ে তিনি দক্ষিণ আফ্রিকা, মালয়েশিয়া ও তানজানিয়ায় যাবার সুযোগ পেয়েছিলেন এবং বিদেশে বসবাসকারী ভারতীয়দের উপর গবেষণা করেছিলেন। ফেলোশিপের পর, তিনি আইওয়া রাইটার্স ওয়ার্কশপে যোগদান করেন।

## লেখা
মাধুরী বিজয়ের প্রথম উপন্যাস, *দ্য ফার ফিল্ড*, কাশ্মীর নিয়ে লেখা ছিল। বইটি সাহিত্যের জন্য জেসিবি পুরস্কার জিতেছে, এই পুরস্কারটি ভারতের সর্বোচ্চ সাহিত্য পুরস্কার হিসেবে বিবেচিত হয়। মাধুরী বলেন বইটি যে ভারতেও প্রকাশিত হয়েছে তাতে তিনি অবাক হয়েছেন, "দেশের বর্তমান আবহাওয়ার" কারণে প্রকাশকরা এটি গ্রহণ করতে অনিচ্ছুক ছিলেন।

তিনি পুশকার্ট পুরস্কার পেয়েছিলেন এবং দক্ষিণ এশীয় সাহিত্যের ক্ষেত্রে ডিএসসি পুরস্কারের জন্য দীর্ঘ তালিকাভুক্ত হয়েছিলেন। তাঁর লেখা প্রকাশিত হয়েছে *দ্য বেস্ট আমেরিকান ননরিকোয়ার্ড রিডিং*, *ন্যারেটিভ ম্যাগাজিন* এবং *স্যালন* সহ অন্যান্য প্রকাশনাগুলিতে। ২০২০ সালের ১৭ আগস্ট, তাঁর ছোট গল্প "ইউ আর মাই ডিয়ার ফ্রেণ্ড" *দ্য নিউ ইয়র্কার* সংখ্যায় প্রকাশিত হয়েছিল, গল্পটিকে *দ্য বেস্ট আমেরিকান শর্ট স্টোরিজ ২০২১-এ* অন্তর্ভুক্ত করা হয়েছিল।

## ব্যক্তিগত জীবন
২০১৯ সাল অনুযায়ী, মাধুরী বিজয় হাওয়াইতে থাকেন, সেখানে তিনি ইংরেজি পড়ান।

## পুরস্কার

* ওয়াটসন ফেলোশিপ (২০০৯)
* পুশকার্ট পুরস্কার (২০১৯)
* সাহিত্যের জন্য জেসিবি পুরস্কার (২০১৯)
* টাটা লিটারেচার লাইভ ফার্স্ট বুক অ্যাওয়ার্ড (২০১৯)
* কথাসাহিত্যে শ্রেষ্ঠত্বের জন্য কার্নেগি পদক (২০২০), দীর্ঘ তালিকাভুক্ত
* ক্রসওয়ার্ড বুক অ্যাওয়ার্ড (২০২০)
* সেরা কথাসাহিত্যের জন্য নারী লেখক পুরস্কার (২০২০)

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:জীবিত ব্যক্তি
বিষয়শ্রেণী:ভারতের ইংরেজি ভাষার লেখক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:কর্ণাটকের লেখিকা
বিষয়শ্রেণী:অপর্যালোচিত অনুবাদসহ পাতা
তাজিকিস্তান জাতীয় অলিম্পিক কমিটি

**তাজিকিস্তান জাতীয় অলিম্পিক কমিটি** (; এছাড়াও সংক্ষেপে আইওসি কোড **টিজেকে** দ্বারা পরিচিত) হলো তাজিকিস্তানের জাতীয় অলিম্পিক কমিটি। এই সংস্থাটির ১৯৯২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর তাজিকিস্তানের দুশানবেতে অবস্থিত।

বর্তমানে তাজিকিস্তান জাতীয় অলিম্পিক কমিটির সভাপতির দায়িত্ব পালন করছেন এমোমালি রাহমন, যিনি ২০০৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদশো আব্দুল লোজোদা।

## ইতিহাস
১৯৯২ সালে তাজিকিস্তানের বহু-ক্রীড়ার সর্বোচ্চ সংস্থা হিসেবে তাজিকিস্তান জাতীয় অলিম্পিক কমিটি প্রতিষ্ঠিত হয়েছে। ইব্রাগিম খাসানভ এই সংস্থার প্রথম সভাপতির দায়িত্ব পালন করেছেন, যিনি ১৯৯২ হতে ১৯৯৫ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় চার বছর পর তাজিকিস্তান ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে তাজিকিস্তান

## তথ্যসূত্র

## বহিঃসংযোগ
*  
* এএনওসিতে তাজিকিস্তান জাতীয় অলিম্পিক কমিটি 
* অলিম্পিডিয়ায় তাজিকিস্তান জাতীয় অলিম্পিক কমিটি 
* অলিম্পিক.কমে তাজিকিস্তান জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে তাজিকিস্তান
বিষয়শ্রেণী:তাজিকিস্তানের ক্রীড়া পরিচালনা পরিষদ
বিষয়শ্রেণী:১৯৯২-এ তাজিকিস্তানে প্রতিষ্ঠিত
বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
অন্ধ জাতীয়তাবাদ

**অন্ধ জাতীয়তাবাদ** হলো চরম জাতীয়তাবাদ উদাহরণস্বরূপ নাৎসিবাদ, ফ্যাসিবাদ এবং উগ্র জাতীয়তাবাদ । এটি মূলত হলো পারিবারিক সামরিকবাদ, ব্যক্তিত্বের প্রতি ভালোবাসা, শ্রেণীবাদ, জাতীয় প্রতীকবাদের প্রতি গর্ব, উৎপত্তি ও প্রতিষ্ঠাতা পৌরাণিক কাহিনী এবং সাধুদের জন্য একটি প্রচার ক্ষেত্র। এটি সমস্ত বিদেশী জাতি এবং বহিরাগতদের প্রতি সম্প্রসারণবাদী জাতীয়তাবাদের ঘৃণার অনুরূপ। একটি উল্লেখযোগ্য ব্যতিক্রম হল অনেক জাতীয়তাবাদী সংগঠন সামাজিক গোষ্ঠীর মধ্যে বিয়ের মাধ্যমে শান্তিতে বিশ্বাস করেন। এটি এমন এক জাতীয়তাবাদ "যা মানুষের মনের যৌক্তিক প্রকৃতিকে নিজেকে প্রকাশ করতে দেয় না"। 

এটি যুদ্ধের মধ্যবর্তী সময়ে সর্বগ্রাসী এবং কর্তৃত্ববাদী শাসনব্যবস্থা ব্যাখ্যা করার জন্য ব্যবহৃত হয়েছিল, যা শেষ পর্যন্ত দ্বিতীয় বিশ্বযুদ্ধের দিকে পরিচালিত করেছিল।  এই শব্দটিকে কখনো কখনো আমেরিকান সম্প্রসারণবাদের সাথে যুক্ত বলে মনে করা হয়।

## উৎপত্তি
"অন্ধ জাতীয়তাবাদ" শব্দটির প্রাচীনতম ব্যবহার ব্রিটিশ ইতিহাসবিদ রবার্ট উইলিয়াম সেটন-ওয়াটসনের ১৯০৮ সালের বই "রেশিয়াল প্রবলেমস ইন হাঙ্গেরি"-এ পাওয়া যায়:
এটা বলাই বাহুল্য যে, ম্যাগয়ার প্রেসের মনোভাব সংসদীয় জিঙ্গোদের মতোই ছিল; এমনকি পেস্টার লয়েডও, যারা বিষয়টিকে স্পষ্টতই সংযতভাবে উপস্থাপন করেছিল, তারা লিখেছিল: "আমরা আর হ্লিংকা এবং হোডজাদের কথা বলব না। এরা ছোট ছোট পোনা, যারা অন্ধ জাতীয়তাবাদের উপর নির্ভর করে বেঁচে থাকে, ঠিক যেমন আমাদের মধ্যে যারা উন্মত্ত শৌভিনবাদের মাধ্যমে সম্মান এবং সম্পদ অর্জন করে। এই ধরণের লোকেরা আইন ভঙ্গ করলে তাদের কলার ধরে এবং বাস্তা ধরে।"

## তথ্যসূত্র

বিষয়শ্রেণী:জাতীয়তাবাদ
লেমান–শেফে উপপাদ্য

পরিসংখ্যানে পরিপূর্ণতা, যথেষ্টতা, অনন্যতা, এবং সেরা পক্ষপাতহীন অনুমানের ধারণাগুলো যে আসলে একই সূত্রে গাঁথা তা আমরা বুঝতে পারি **লেমান–শেফে উপপাদ্য** () থেকে। এই উপপাদ্যটি বলে যে, কোনো অনুমানকারী যদি একটি অজানা পরিমাণের জন্য পক্ষপাতহীন হয়, এবং শুধুমাত্র একটি পরিপূর্ণ ও যথেষ্ট পরিসংখ্যাতের মাধ্যমে ডেটার ওপর নির্ভর করে, তাহলে সেটি ওই অজানা পরিমাণের জন্য একমাত্র সেরা পক্ষপাতহীন অনুমানকারী। উপপাদ্যটির নামকরণ করা হয়েছে এরিখ লিয়ো লেমান এবং হেনরি শেফে-এর নামে, তাদের দুইটি প্রাথমিক গবেষণাপত্রের ভিত্তিতে।

ধরা যাক  \theta -এর জন্য  T  একটি পরিপূর্ণ ও যথেষ্ট পরিসংখ্যাত। আরও ধরা যাক  T -এর ওপর ভিত্তি করে তৈরী করা একটি পক্ষপাতহীন অনুমানকারী হলো g(T) । পক্ষপাতহীন হওয়াতে \operatorname{E}[g(T)]=\tau(\theta)  হবে। তাহলে g(T)  হবে \tau(\theta)-এর জন্য একমাত্র সর্বনিম্নভেদ পক্ষপাতহীন অনুমানকারী (MVUE)।

## উপপাদ্যের বিবৃতি

ধরি, 
* কোনো ডিস্ট্রিবিউশনের পিডিএফ f(x;\theta) যেখানে \theta \in \Theta একটি প্যারামিটার এবং \Theta হলো তার প্যারামিটার স্পেস।
* X= X_1, X_2, \dots, X_n এই ডিস্ট্রিবিউশন থেকে নেওয়া একটি র‍্যান্ডম স্যাম্পল। 
* \theta-এর জন্য Y = u(X) একটি যথেষ্ট পরিসংখ্যাত।
* \{ f_Y(y; \theta): \theta \in \Theta\} একটি পরিপূর্ণ পরিবার।

যদি \operatorname{E}[\varphi(Y)] = \theta হয়, তাহলে \varphi(Y) হবে \theta-এর একমাত্র সর্বনিম্নভেদ পক্ষপাতহীন অনুমানকারী।

## প্রমাণ

ধরি \varphi(Y):= \operatorname{E}[Z\mid Y]। রাও–ব্ল্যাকওয়েল উপপাদ্য অনুযায়ী, Z যদি \theta-এর একটি পক্ষপাতহীন অনুমানকারী হয়, তাহলে \varphi(Y)-ও \theta-এর একটি পক্ষপাতহীন অনুমানকারী এবং এর ভেদাঙ্ক Z-এর ভেদাঙ্কের চেয়ে বড়ো নয়। অর্থাৎ \varphi(Y) একটি সর্বনিম্নভেদ পক্ষপাতহীন অনুমানকারী।

আমাদেরকে এখন \varphi(Y)-এর অনন্যতা প্রমাণ করতে হবে। অর্থাৎ আমাদেরকে প্রমাণ করতে হবে যে \varphi(Y)-ই **একমাত্র** সর্বনিম্নভেদ পক্ষপাতহীন অনুমানকারী।

ধরি W অন্য একটি সর্বনিম্নভেদ পক্ষপাতহীন অনুমানকারী। সেক্ষেত্রে \psi(Y):= \operatorname{E}[W\mid Y]-ও একটি পক্ষপাতহীন অনুমানকারী যার ভেদাঙ্ক W-এর ভেদাঙ্কের চেয়ে বড়ো নয়। তাহলে,


\operatorname{E}[\varphi(Y) - \psi(Y)] = 0, \theta \in \Theta.


যেহেতু \{ f_Y(y; \theta): \theta \in \Theta\} একটি পরিপূর্ণ পরিবার

\operatorname{E}[\varphi(Y) - \psi(Y)] = 0, \quad \theta \in \Theta

\implies \varphi(y) - \psi(y) = 0

অতএব, \varphi ফাংশনটি Y-এর একমাত্র ফাংশন যার ভেদাঙ্ক অন্য কোনো পক্ষপাতহীন অনুমানকারীর চেয়ে বড়ো নয়। তাই \varphi(Y) একমাত্র সর্বনিম্নভেদ পক্ষপাতহীন অনুমানকারী।

## তথ্যসূত্র

বিষয়শ্রেণী:পরিসংখ্যান
সুভদ্রা অধিকারী

**সুভদ্রা অধিকারী** (১৯৫৯ - ২০১৯) একজন নেপালি চলচ্চিত্র, মঞ্চ ও টেলিভিশন অভিনেত্রী ছিলেন। তিনি একজন গায়িকাও ছিলেন। ছয় দশকের দীর্ঘ কর্মজীবনে তিনি একশোরও বেশি চলচ্চিত্র এবং অসংখ্য মঞ্চ নাটক ও টেলিভিশন ধারাবাহিকে অভিনয় করেছেন। তাঁর প্রথম চলচ্চিত্র ছিল মানকা বান্ধ। অন্যান্য উল্লেখযোগ্য চলচ্চিত্রের মধ্যে রয়েছে চিনো, কন্যাদান, বাসুদেব, বসন্তী, মুনা মদন, স্বর্গ, সৌভাগ্য এবং বাটো মুনিকো ফুল।

চলচ্চিত্রে তাঁর অসামান্য অবদানের জন্য নেপালের রাষ্ট্রপতি বিদ্যা দেবী ভাণ্ডারী তাঁকে চলচ্চিত্র দীর্ঘ সাধনা সম্মান (৩,৫১,১১১ নেপালি রুপি নগদ পুরস্কারসহ) প্রদান করেন।

## তথ্যসূত্র

## বহিঃসংযোগ
*

বিষয়শ্রেণী:নেপালি চলচ্চিত্র অভিনেত্রী
অনুমানকারী (পরিসংখ্যান)

পরিসংখ্যানে কোনো অজানা প্যারামিটারের আনুমানিক মান নির্ধারণ করার জন্য নির্বাচিত পদ্ধতি বা সূত্রকে **অনুমানকারী** () বলে। অনুমানকারী ব্যবহার করে প্রাপ্ত মানকে বলা যেতে পারে **অনুমিত মান** (estimate)। উদাহরণস্বরূপ, স্যাম্পলের গড় \textstyle  \bar{x} = \frac{1}{n} \sum_{i=1}^n{x_i} হলো পপুলেশনের গড় \mu অনুমান করার জন্য একটি প্রচলিত অনুমানকারী।

সাধারণত কোনো অজানা প্যারামিটার \theta হলে তার অনুমানকারীকে ওপরে একটি সারকামফ্লেক্স যুক্ত করে \hat{\theta} দ্বারা প্রকাশ করা হয়। কখনো কখনো অনুমানকারী বুঝাতে টিলডা চিহ্ন ব্যবহার করে \tilde{\theta} লিখা হয়ে থাকে।

বিষয়শ্রেণী:পরিসংখ্যান
পোত্তুরি বিজয়লক্ষ্মী

**পোত্তুরি বিজয়লক্ষ্মী** তেলুগু ভাষার একজন লেখিকা, যিনি তাঁর হাস্যরসাত্মক ছোটগল্পের জন্য সুপরিচিত।

## জীবনী
পোত্তুরি বিজয়লক্ষ্মী অন্ধ্রপ্রদেশের গুন্টুর জেলার ইয়াজালি গ্রামে জন্মগ্রহণ করেন। তাঁর মা ও বাবার নাম যথাক্রমে ভল্লুরী সত্যবানী এবং ভল্লুরী ভেঙ্কটা কৃষ্ণ মূর্তি। তিনি ১৯৭০ সালে পি ভি শিবা রাওয়ের সাথে বিবাহ বন্ধনে আবদ্ধ হন। তাঁদের দুই সন্তানের নাম শিরিষ এবং প্রবীণ কুমার। তিনি বর্তমানে তাঁর পরিবারের সাথে অন্ধ্র প্রদেশের হায়দ্রাবাদে থাকেন।

বিজয়লক্ষ্মী তেলুগু ভাষায় প্রায় ২৫০টি ছোট গল্প এবং ১৪টি উপন্যাস লিখেছেন। তাঁর প্রথম উপন্যাস, "প্রেমলেখা" নিয়ে ১৯৮৪ সালে একটি চলচ্চিত্রে নির্মিত হয়েছিল, যার পরিচালক ছিলেন জান্ধ্যালা। বিজয়লক্ষ্মী অল ইণ্ডিয়া রেডিওতেও কাজ করেছিলেন। তাঁর হাস্যরসাত্মক ছোটগল্পগুলি অনেক তেলুগু সাপ্তাহিক পত্রিকায় প্রকাশিত হয়েছিল, পত্রিকাগুলির মধ্যে কয়েকটির নাম হল *ইনাডু আদিভারম*, *চতুরা* এবং *[[অন্ধ্র জ্যোতি]]*। এরপর এই ছোটগল্পগুলি, তাঁর অন্যান্য গল্পগুলির সাথে, তেলুগু ছোটগল্পের বইগুলিতে সংকলত হয়েছিল।

## প্রকাশনা
বিজয়লক্ষ্মীর লেখা তেলুগু ছোট গল্পের বই:

* হাস্য কথালু (এই বইয়ের গল্পগুলি এনাডু আদিভারমে প্রকাশিত হয়েছিল)
* চন্দ্রহারম
* মা ইন্তি রামায়ণম
* আনন্দমে আন্দাম
* প্রেমলেখা
* পোত্তুরী বিজয়লক্ষ্মী হাস্য কধলু
* আত্মকথা
* কনচম ইষ্টম কনচম কষ্টম
* সন্মানম
* স্ক্রিপ্ট সিদ্ধহমগা ভুন্দি - সিনেমা তিয়ান্দি
* পোত্তুরী বিজয়লক্ষ্মী হাস্য কধলু সংশোধিত সংস্করণ
* পূর্বী
* জ্ঞানপাকালা জাভালি

## পুরস্কার এবং স্বীকৃতি

* পোট্টি শ্রীরামুলু তেলুগু বিশ্ববিদ্যালয় ট্রাস্ট পুরস্কার, ২০০৭
* শ্রী কৃষ্ণ মোহন রাও স্মৃতি পুরস্কার, ২০০৭
* শেষরত্নম স্মৃতি পুরস্কার, ২০০৯
* গৃহলক্ষ্মী স্বর্ণমনম, ২০১২
* অপুরুপা হাস্য প্রসারম, ২০১৫
* মুনিমাণিক্যম হাস্য পুরস্কারম, ২০১৫
* দিল্লী তেলুগু একাডেমী শিল্প ভারত পুরস্কার, ২০১৬
* ভানুমতী পুরস্কার
* সাহিতে শিরোমণি শিরোনাম কাভালি
* তেলেগু সাহিত্য।
* ২০১৯ সালে বিজয়া ভাবনা অ্যাসোসিয়েশন দ্বারা বিজয় ভাবনা উগদি পুরস্কারম
* "হাস্য কলপূর্ণা" উপাধি দেয় বিজয়া ভাবনা অ্যাসোসিয়েশন
* ২০২১ সালে সুশীলা নারায়ণ রেড্ডি পুরস্কার।

## তথ্যসূত্র

## বহিঃসংযোগ

* http://www.cpbrownacademy.org/telugu_book_reviews.asp 

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর লেখিকা
বিষয়শ্রেণী:অন্ধ্রপ্রদেশের লেখিকা
বিষয়শ্রেণী:তেলুগু লেখিকা
বিষয়শ্রেণী:অন্ধ্রপ্রদেশের লেখক
বিষয়শ্রেণী:গুণ্টুর জেলার ব্যক্তি
বিষয়শ্রেণী:তেলুগু লেখক
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:অপর্যালোচিত অনুবাদসহ পাতা